**Να βρεθεί τώρα λύση για τους συναδέλφους μας στην ειδική αγωγή.**

**Να συμπεριληφθούν όλοι στους πίνακες διορισμών.**

**Κανείς στην ανεργία!**

Συνάδελφοι,

Η ΠΡΩΤΟΒΟΥΛΙΑ ΑΝΑΠΛΗΡΩΤΩΝ στηρίζει το αίτημα των περίπου 2.000 απορριφθέντων υποψηφίων του ΑΣΕΠ για επίτευξη νομοθετικής ρύθμισης, ώστε να συμπεριληφθούν στους πίνακες των προκηρύξεων για τους διορισμούς.

Η απόρριψή τους από τους πίνακες δε σημαίνει μόνο τον αποκλεισμό τους από τη διαδικασία διορισμού, αλλά τους αποκλείει και από την ενδεχόμενη πρόσληψή τους ως αναπληρωτές για τα επόμενα 3 χρόνια! Οι συνάδελφοι αυτοί ουσιαστικά μένουν εκτός εκπαίδευσης, αφού ο τριετής αποκλεισμός θα σημάνει αυτόματα και την ραγδαία πτώση της σειράς τους στους πίνακες.

Απαιτούμε από τα αρμόδια Υπουργεία (Παιδείας, Οικονομικών, Εσωτερικών) να προχωρήσουν **ΑΜΕΣΑ** σε νομοθετική ρύθμιση και να συμπεριληφθούν όλοι οι υποψήφιοι στους πίνακες που έχουν απορριφθεί λόγω μη έγκαιρης καταβολής παραβόλου.

**Όλοι στην κινητοποίηση την Τετάρτη,**

 **18 Δεκέμβρη, στις 4μ.μ. στη Βουλή.**